ธปท. ชี้เวียดนามลดค่าเงินดองกระทบไทยวงจำกัด
ธปท.มองเวียดนามลดค่าเงินดองมีผลกระทบต่อไทยในวงจำกัด
11 ก.พ. 2553

ธปท.มองเวียดนามลดค่าเงินดองมีผลกระทบต่อไทยในวงจำกัด
นายบันฑิต นิจถาวร รองผู้ว่าการ ธนาคารแห่งประเทศไทย(ธปท.)กล่าวว่า การที่เวียดนามประกาศลดค่าเงินดองลง 3.4% ในวันนี้ เชื่อว่าผลกระทบที่มีต่อประเทศไทยน่าจะอยู่ในวงจำกัด เพราะเป็นนโยบายการเงินภายในประเทศของเวียดนามที่ใช้ต่อเนื่องมาจากปี 52 ซึ่งมีการลดค่าเงินไปแล้วครั้งหนึ่ง เพื่อแก้ไขปัญหาการขาดดุลการค้าฯ 
นอกจากนั้น หากเปรียบเทียบในแง่ของอัตราเงินเฟ้อของไทยและเวียดนามนั้น อัตราเงินเฟ้อของเวียดนามในเดือน ม.ค.53 อยู่ที่ 7.1% ขณะที่อัตราเงินเฟ้อของไทยอยู่ในระดับ 4.1% แสดงให้เห็นว่าต้นทุนการผลิตสินค้าของเวียดนามสูงกว่าไทย ส่วนจะมีผลกระทบถึงราคาสินค้าเกษตรหรือไม่ ก็คงต้องพิจารณาต้นทุนทั้งหมดก่อน